**TECHNIKAI SEGÉDLET**

**a jegybanki információs rendszerhez elsődlegesen a Magyar Nemzeti Bank pénz- és hitelpiaci szervezetek feletti felügyeleti feladatai ellátása érdekében teljesítendő adatszolgáltatási kötelezettségekről szóló 55/2024. (XII. 3.) MNB rendelethez**

###

**A nemzetgazdasági ágak, ágazatok számjele a Gazdasági Tevékenységek Egységes Ágazati Osztályozási Rendszerében (TEÁOR) és a számjel megfeleltetése az MNB betűjellel**

Az MNB részére történő felügyeleti célú adatszolgáltatásban a gazdasági tevékenységeket a KSH mindenkor érvényben lévő TEÁOR besorolása alapján kell osztályozni.

Az egyes tevékenységeket a TEÁOR számjel alapján a következő **betűjelek** szerint kell feltüntetni:

|  |  |  |
| --- | --- | --- |
| **MNB betűjel** | **NEMZETGAZDASÁGI ÁGAK, ÁGAZATOK** | **TEÁOR számjel** |
| ***A*** | Mezőgazdaság, erdőgazdálkodás, halászat | 01- 03 |
| ***B*** | Bányászat, kőfejtés | 05-09 |
| ***C*** | Feldolgozó ipar | 10-33 |
| ***D*** | Villamosenergia-, gáz-, gőzellátás, légkondicionálás | 35 |
| ***E*** | Vízellátás, szennyvíz gyűjtése, kezelése, hulladékgazdálkodás, szennyeződésmentesítés | 36-39 |
| ***F*** | Építőipar | 41-43 |
| ***G*** | Kereskedelem | 46-47 |
| ***H*** | Szállítás, raktározás  | 49-53 |
| ***I*** | Szálláshely-szolgáltatás, vendéglátás | 55-56 |
| ***J*** | Kiadói tevékenység, műsorszolgáltatás, tartalomszolgáltatás és -terjesztés | 58-60 |
| ***K*** | Távközlés, számítógépes programozás, információtechnológiai szaktanácsadás, számítástechnikai infrastruktúra és egyéb információs szolgáltatások | 61-63 |
| ***L*** | Pénzügyi, biztosítási tevékenység\* | 64-66 |
| ***M*** | Ingatlanügyletek | 68 |
| ***N*** | Szakmai, tudományos, műszaki tevékenység | 69-75 |
| ***O*** | Adminisztratív és szolgáltatást támogató tevékenység | 77-82 |
| ***P*** | Közigazgatás, védelem, kötelező társadalombiztosítás | 84 |
| ***Q*** | Oktatás | 85 |
| ***R*** | Humánegészségügyi, szociális ellátás | 86-88 |
| ***S*** | Művészet, sport, szabadidő | 90-93 |
| ***T*** | Egyéb szolgáltatás | 94-96 |
| ***U*** | Háztartás munkaadói tevékenysége, termék előállítása, szolgáltatás végzése saját fogyasztásra | 97-98 |
| ***NN*** | Ismeretlen ágazat |  |

\*A TEÁOR szerint pénzügyi jellegű főtevékenységet végző nem pénzügyi vállalatok adatait az **L Pénzügyi, biztosítási tevékenység** soron kell jelenteni.

A TEÁOR számjeleknek a KSH által történő változtatása esetén értelemszerűen az előírásoknak megfelelően kell a számjeleket figyelembe venni, de az MNB betűjelek változatlanok maradnak.

Abban az esetben, ha az ügyfél többféle tevékenységet folytat és az által a TEÁOR számjel különböző tevékenységi csoportba tartozik, akkor a besorolásnál az alaptevékenység szerinti betűjelet kell alkalmazni, beleértve a külföldi vállalkozásokat is.

Magánszemély (lakossági ügyfél) esetében, illetve, ha a külföldi vállalkozás tevékenységi köre nem meghatározható, és a TEÁOR szerint nem azonosítható, akkor az „**Ág”** oszlopba **NN** jelet kell tenni.